నైంటీస్

నైంటీస్‌ 2024లో విడుదలైన వెబ్‌ సిరీస్‌. నవీన్ మేడారం సమర్పణలో ఎంఎన్‌ఓసీ బ్యానర్‌పై రాజశేఖర్ మేడారం నిర్మించిన ఈ వెబ్‌ సిరీస్‌కు ఆదిత్య హాసన్ దర్శకత్వం వహించాడు. శివాజీ, వాసుకీ ప్రధాన పాత్రల్లో నటించిన ఈ వెబ్‌ సిరీస్‌ టీజర్‌ను నవంబరు 1న, ట్రైలర్‌ను 2022 డిసెంబరు 30న విడుదల చేసి, వెబ్ సిరీస్‌ను ఈటీవీ విన్‌ ఓటీటీలో జనవరి 05న విడుదలైంది.
కథ
చంద్రశేఖర్ (శివాజీ) ప్రభుత్వ పాఠశాలలో లెక్కల ఉపాధ్యాయుడిగా పని చేసే మధ్య తరగతి వ్యక్తి  తన పిల్లలను క్రమ శిక్షణతో పెంచుతుంటారు.  చంద్రశేఖర్, ఆయన భార్య రాణి (వాసుకీ ఆనంద్) ఆర్థిక ఇబ్బందుల మధ్య కుటుంబాన్ని నడిపిస్తుంటారు. పెద్ద కుమారుడు రఘుతేజ (మౌళి తనూజ్ ప్రశాంత్) పదో తరగతిలో జిల్లా ఫస్ట్ వస్తాడని నమ్మకంతో ఉంటాడు. అమ్మాయి దివ్య (వసంతిక) భవిషత్తుపై, అల్లరి చేస్తూ చదువు బుర్రకెక్కని చిన్నోడు అర్జున్ (రోహన్) చదువు గురించి ఆలోచిస్తుంటారు.సుజిత (స్నేహల్)ను రఘుతేజ ప్రేమిస్తాడు. క్రికెట్ అంటే కూడా ఇష్టపడుతుంటాడు. మరి చంద్రశేఖర్ ఆశించినట్టు రఘుతేజకు పదో తరగతిలో జిల్లా ఫస్ట్ ర్యాంక్ వచ్చిందా? వీరి కుటుంబంలో జరిగిన పరిస్థితులేంటి? ఉపాధ్యాయుడిగా చంద్రశేఖర్ సాధించే ఘనత ఏంటి?  అనేదే మిగతా కథ.

నటీనటులు
 శివాజీ
 వాసుకీ
 మౌళి 
 వాసంతిక
 రోహన్ 
 స్నేహాల్ కామత్ 
సంఘీర్ 
సాంకేతిక నిపుణులు
బ్యానర్: ఎంఎన్‌ఓసీ 
నిర్మాత: నవీన్ మేడారం, రాజశేఖర్ మేడారం
కథ, స్క్రీన్‌ప్లే, దర్శకత్వం: ఆదిత్య హాసన్ 
సంగీతం: సురేష్ బొబ్బిలి 
సినిమాటోగ్రఫీ: అజీమ్ మొహమ్మద్
ఎడిటర్: శ్రీధర్ సోంపల్లి

ఇవి కూడా చూడండి
 కర్రీ & సైనైడ్: ది జూలీ జోసేఫ్ కేస్ (2024)

మూలాలు

వర్గం:2024 తెలుగు వెబ్​సిరీస్‌